উ: অমত ছিল না। কিন্তু মা সব সময়ে বলতেন যে, এত বছর ধরে উনি অক্লান্ত কাজ করেছেন যাতে আমাদের ভাল রাখতে পারেন। আমাকে বলতেন, অভিনেত্রী হওয়া মানে কিন্তু ক্যামেরার সামনে দাঁড়িয়ে কয়েকটা সংলাপ বলা নয়। এর জন্য অনেক পরিশ্রম, ত্যাগ স্বীকার করতে হয়। সে সবের জন্য আমি রাজি কি? তবে মা জানতেন যে, আমার সিদ্ধান্ত বদলাবে না। মা-বাবা আমাদের খুব সুখের জীবন দিয়েছেন। কিন্তু আমারও একটা সাধ ছিল, নিজের আলাদা পরিচয় তৈরি করার। ছোটবেলায় আমি খুব দুষ্টুমি করতাম। আমার মধ্যে অভিনেত্রী হওয়ার একটা লক্ষণ এমনিই ছিল। স্কুলে আমার অ্যাটেন্ড্যান্স কম থাকত। মা-বাবার সঙ্গে খুব ঘুরতে যেতাম। লস অ্যাঞ্জেলেসে এক বার ফিল্ম অ্যাক্টিংয়ের কোর্স করতে গিয়েছিলাম, তখনই ঠিক করে ফেলেছিলাম যে, অভিনয়ই আমার কেরিয়ার হবে।